สวัสดีค่ะ เนื่องด้วยดิฉันตั้งครรภ์ได้ประมาณ 4 สัปดาห์ค่ะ ตรวจพบว่าตั้งครรภ์วันที่ 26 ก.ย. 65 ค่ะ (ตรวจเอง) หลังจากนั้นประมาณ 3 วัน คือวันที่ 29 ก.ย. 65 มีเลือดออก เลยไปหาที่คลีนิกสูติใกล้บ้านค่ะ ทำการอัลตร้าซาวน์ช่องคลอดให้ แต่ไม่พบถุงตั้งครรภ์ จึงทำการฉีดยากันแท้งให้ 1 เข็ม และคืนนั้นเลือดก็ยังออกอยู่ เลยไปหาที่ รพ ค่ะ วันที่ 30 ก.ย เจาะเลือดเพื่อหาค่าการตั้งครรภ์ และนัดติดตามอาการแต่วันที่ 1 ต.ค. ได้กลับไป รพ อีกรอบเนื่องจากเลือดออกเพิ่มขึ้น แต่ไม่ได้เจอสูติ มีทั่วไปทำการตรวจภายในให้ พบว่าปากมดลูกไม่เปิด ช่องคลอดปกติค่ะ วันที่ 3 ต.ค 65 ได้เจาะเลือดอีกรอบ ผลพบว่าค่าเลือดลดลงค่ะ บอกว่าท้องไม่ดี (ตรวจท้อง บอกว่าท้องนุ่มไม่แข็งนะคะ) หลังจากนั้นนัดติดตามอาการอีกรอบ ณ ขณะนี้ก็ยังมีเลือดออกกระปริบกระปรอยค่ะ แล้ววันที่ 6 ต.ค. 65 ก็มีก้อนเลือดหลุดออกมา ขนาดประมาณ 10 ซม ค่ะ แล้วเลือดก็ออกนิดหน่อยค่ะ ไม่มาก วันที่ 10 ต.ค. 65 นัดเจาะเลือดอีกรอบ พบว่าค่าเลือดลดลง และมีก้อนเนื้อหลุด ซึ่งน่าจะแท้งแล้ว แต่เลือดออกนิดหน่อย กระปริบกระปรอยค่ะ ไม่นัดต่อ เนื่องจากสภาพร่างกายปกติ แต่หลังจากวันที่ 10 ต.ค. จนถึง 19 ต.ค. ก็ยังมีเลือดออกแบบนิดๆ มาตลอด แต่ไม่ปวดท้อง อุณหภูมิร่างกายปกติ แต่พอมาวันที่ 20 ต.ค มีเลือดไหลออกมาจำนวนมากกว่าที่ออกอยู่ ลักษณะและปริมาณคล้ายกับประจำเดือนปกติที่มาปกติ และ 24 ต.ค. เลือดก็มีปริมาณลดลง แต่ก็ยังมีสีแดงสดและปริมาณนิดๆ ออกมาจนถึงตอนนี้ค่ะ (ไม่มีอาการปวดท้องค่ะ) อยากทราบว่าถ้าเป็นลักษณะนี้เรียกแท้งไม่ครบได้มั้ยคะ ต้องกลับไป รพ อีกรอบมั้ยคะ ควรปฏิบัติตนเช่นไรดีคะ
สวัสดีค่ะ การแท้งสมบูรณ์ เป็นการที่ตัวอ่อนและเนื้อเยื่อของตัวอ่อนหลุดออกจากมดลูกจนหมด ครบ ปากมดลูกปิด ไม่จำเป็นต้องขูดมดลูก หลังแท้งสมบูรณ์อาจมีแค่เลือดไหลออกมาเล็กน้อยกระปริดกระปรอยตามมาได้ในอีกประมาณ 1 สัปดาห์หลังจากนั้น การยืนยันการแท้งสมบูรณ์สามารถทำโดยแพทย์ด้วยการตรวจภายในร่วมกับอัลตราซาวน์หน้าท้องดูว่ายังมีตัวอ่อนอยู่หรือไม่จากที่กล่าวมานั้น ผ่านมาประมาณ 1 เดือนแล้วยังมีเลือดออกผิดปกติทางช่องคลอดอยู่ถือว่าผิดปกติ อาจจะมีสาเหตุมาจากภาวะแทรกซ้อนจากการตั้งครรภ์เดิมก็คือยังแท้งไม่สมบูรณ์ หรือมีเลือดออกผิดปกติจากสาเหตุใหม่อื่นๆเช่นการติดเชื้อ หรือเนื้องอกของอวัยวะสืบพันธุ์เพศหญิงถ้าตอนนี้ยังมีเลือดออกมา แม้จะปริมาณไม่มาก แต่ออกผิดปกติไม่ใช่รอบเดือน ควรกลับไปพบสูตินรีแพทย์เพื่อตรวจประเมินซ้ำว่าแท้งสมบูรณ์แล้วจริงๆหรือไม่ ในเบื้องต้น งดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง ไม่สวนล้างช่องคลอด